Püüame meeldida, et meid ei tõrjutaks, et ei lükataks eemale, et meie pakutu võetaks vastu. Eriti kui see on väärtus ja veel rohkem, kui  see on hingeline või vaimne väärtus, sest nende väärtuste ärapõlgamine on pakkujale kõige solvavam. Põlgus, mille pakkuja peab paratamatult alla neelama, on vähki tekitava toimega. Seega püüame seda rohkem meeldida, mida rohkem kardame teha endale halba. Kui oskaksime oma meeldida tahtmise lahti lasta, oskaksime anda oma väärtusi nii, et need võetaks vastu. Ja kui ei võetaks, siis see ei solvaks andjat. Andja saaks aru, et teine polnud veel tema väärtuse vastuvõtuks valmis, sest vaatab kõike veel läbi oma egoismi prisma. Tean seda ja tegelen ka ise endaga, et hiljem ei oleks vaja süüdistada inimesi, kes mind ja minu tööd tundmata on minust teinud endale vaenlase. Ma ei varja, et see on pidev ja raske töö.